અમદાવાદ: વડાપ્રધાન નરેન્દ્ર મોદીની માસ્ટરની ડિગ્રીને લઇને ફરી એકવાર નવો વિવાદ ઉભો થયો છે. ગુજરાત યૂનિવર્સિટીના રિટાયર્ડ પ્રોફેસર જયંતિભાઇ પટેલે પીએમની ડિગ્રી પર સવાલ ઉભા કર્યા છે. તેમણે એક ન્યૂઝ વેબસાઇટ સમક્ષ ખુલાસો કર્યો છે કે નરેન્દ્ર મોદીને એમએની ડિગ્રીમાં ઘણી બધી ભૂલો છે. એટલું જ નહી જે વિષયોનો ઉલ્લેખ કરવામાં આવ્યો છે, હકિકતમાં તે વિષય ત્યારે યૂનિવર્સિટીમાં ભણાવવામાં આવતા ન હતા.